ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ


1. Իրավական ակտի ընդունման անհրաժեշտությունը. 
  	Հայաստանի Հանրապետության կառավարության որոշման նախագծի ընդունման անհրաժեշտությունը պայմանավորված է մեծանուն հայ պոետ, հասարակական-քաղաքական գործիչ Վահան Տերյանի ծննդյան 140-ամյա հոբելյանի կապակցությամբ գրողին նվիրված խաղարկային-վավերագրական ֆիլմի ստեղծման նպատակով լրացուցիչ ֆինանսական միջոցների հատկացման անհրաժեշտությամբ:

1. Ընթացիկ իրավիճակը և խնդիրները.
            Վահան Տերյանի ծննդյան 140-ամյա հոբելյանին նվիրված խաղարկային-վավերագրական ֆիլմում՝ նոր տեխնոլոգիական գործիքների կիրառմամբ ընդգրկվելու են տարբեր ժամանակաշրջաններ և իրադարձություններ, որոնք պատմելու են Վահան Տերյանի կյանքի տարբեր դրվագների, նշանակալի դեպքերի, նրա բացառիկ գործունեության մասին, նաև լույս են սփռելու մեր գրականության և պատմության բազմաթիվ անհայտ էջերի վրա։ Այս նախաձեռնությամբ առաջին անգամ փորձ է արվում լայն կտավի ստեղծագործություն ունենալ մեծանուն հայ պոետի մասին, որը հնարավորություն կստեղծի պահպանել, արժևորել և սերունդներին փոխանցել Վահան Տերյանի ժառանգությունը: Ֆիլմի ստեղծման համար արդեն տրամադրվել է 25972.5 հազար դրամ, որով հեղինակները իրականացրել են ֆիլմի նախապատրաստական աշխատանքները, ինչպես նաև նկարահանումների մի մասը, ներառելով Հայաստանում և Վրաստանում՝ պոետի ծննդավայրում եղած անհրաժեշտ տարածքներն ու հատկանշական իրադարձությունները: Ներկայում սցենարական մտահղացման հիման վրա լիարժեք նյութի նկարահանման համար անհրաժեշտ է նկարահանումները շարունակել Ռուսաստանի Դաշնությունում (Մոսկվա, Սանկտ Պետերբուրգ, Օրենբուրգ), և տվյալ նկարահանումների ապահովման համար անհրաժեշտ է 30000,0 հազար դրամ: Ֆիլմի հետարտադրությունը և հանձնումը նախատեսված է 2027թ-ին:
1. Կարգավորման նպատակը և բնույթը.
            Վահան Տերյանի ծննդյան 140-ամյա հոբելյանի կապակցությամբ գրողին նվիրված խաղարկային-վավերագրական ֆիլմի ստեղծման գործընթացը ապահովելու համար առաջարկվում է 2026 թվականի պետական բյուջեով ՀՀ կրթության, գիտության, մշակույթի և սպորտի նախարարության ընդհանուր հատկացումների շրջանակում իրականացնել վերաբաշխում՝ «1056. Կինեմատոգրաֆիայի ծրագրի» «11009. Դրամագլխի ձևավորում» միջոցառման 30000.0 հազ. դրամը ուղղելով «1168. Արվեստների ծրագրի» «11005. Մշակութային միջոցառումների իրականացում» (տող՝ Աջակցություն հոբելյանական ծրագրերի իրականացմանը) միջոցառման տողին և ճշտել միջոցառումների համար կանխատեսված ոչ ֆինանսական ցուցանիշները՝ «1168. Արվեստների ծրագրի» «11005. Մշակութային միջոցառումների իրականացում» (տող՝ Աջակցություն հոբելյանական ծրագրերի իրականացմանը) միջոցառման ոչ ֆինանսական ցուցանիշները՝ ավելացնելով 1 միավորով, իսկ «1056. Կինեմատոգրաֆիայի ծրագրի» «11009. Դրամագլխի ձևավորում» միջոցառման համար 3 ուղղություններով (Ֆիլմերի տարածում (Հայկական արտադրության ֆիլմերի տեղական և միջազգային հանրահռչակում, քանակ՝ 2), Մրցույթների կազմակերպում (փորձագիտական ծառայություն, նախագծերի փաթեթների և հաղորդակցման ապահովում, քանակ՝ 20), Թիրախային ֆիլմեր, քանակ՝ 1) ոչ ֆինանսական ցուցանիշները դարձնել 0 միավոր:
1. Նախագծի մշակման գործընթացում ներգրավված ինստիտուտները և անձինք.
	          Իրավական ակտի նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության մասնագետների կողմից:
1. Իրավական ակտի կիրարման դեպքում ակնկալվող արդյունքը. 
Վահան Տերյանի ծննդյան 140-ամյա հոբելյանին նվիրված խաղարկային-վավերագրական ֆիլմում կինոլեզվի առանձնահատուկ նրբությամբ նորովի կներկայացվեն պոետի կյանքն ու ստեղծագործական շերտերը, կվերաարժևորվեն նրա հասարակական-քաղաքական գործունեությունը, բազմաշերտ մոտեցմամբ քննական հայացքը, որը կդառնա հետագա նոր ուսումնասիրությունների, նոր արժևորումների, նոր հետազոտությունների մնայուն նյութ և մեծանուն հային նվիրված հոբելյանական ֆիլմ։ Միաժամանակ ստեղծվող ֆիլմը ցուցադրվելով բազմաթիվ քաղաքներում, անցնելով Վահան Տերյանի հետագծով, կնպաստի մեծ պոետի ստեղծագործական ժառանգության առավել խորքային ուսումնասիրությանը և լայն հանրության շրջանում բանսատեղծի, ժամանակի, պատմական իրադարձությունների և դեպքերի ճանաչողության բարձրացմանը և առավել գրագետ ընկալմանը: 

6.	Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն
               Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների ավելացում կամ նվազեցում չի առաջանում: 
7. 	Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
7.1.Այլ իրավական ակտերում փոփոխությունների և/կամ լրացումների անհրաժեշտությունը.
            Չի առաջացնում:
7.2. Միջազգային պայմանագրերով ստանձնած պարտավորությունների հետ համապատասխանությունը.
  Համապատասխանում է:
8.	Կապը ռազմավարական փաստաթղթերի հետ. Կառավարության 2021-2026թթ. ծրագիր, ոլորտային և/կամ այլ ռազմավարություններ (Պետական ֆինանսների կառավարման համակարգի բարեփոխումների 2019-2023թթ. գործողությունների ծրագիր). 
[bookmark: _GoBack]              «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը բխում է ՀՀ մշակույթի պահպանության, զարգացման և հանրահռչակման 2023-2027 թթ. ռազմավարությունից և ՀՀ կառավարության 2021թ. օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի 4.9 բաժնում ամրագրված բարեփոխումների հետևյալ ուղղություններից՝ ինքնազբաղ (անկախ) ստեղծագործողների (արվեստագետների) գործունեության ինստիտուտի ձևավորումը, ստեղծարար, տաղանդավոր անհատ արվեստագետների համար բարենպաստ միջավայրի ձևավորումը: Համահունչ է «Հայաստանի Հանրապետության մշակույթի պահպանության, զարգացման և հանրահռչակման 2023-2027 թթ. ռազմավարության» Մասնավոր նպատակներ 4.2՝ Հայաստանի ճանաչելիության բարձրացում (Գործողություն 2. Հայկական կինոժառանգության միջազգայնացում) կետին:
9.Այլ տեղեկություններ.
 Չկան:


